Kembali (2024)

Kembali ialah album studio hasil karya daripada juara Anugerah Juara Lagu 38, Amir Jahari pada tahun 2024. Album ini telah dikeluarkan pada 16 Ogos 2024, jam 12:00 tengah malam. Kembali yang memuatkan 15 lagu didalamnya turut disertai bersama lagu Hasrat yang menjadi fenomena pada tahun 2023. Setelah berehat seketika dari mengeluarkan album, kini dengan rasmi Amir Jahari memiliki tiga buah album.

Antara 15 lagu yang dimuatkan untuk mencakupi perasaan pendengar termasuklah Ingin Pulang, Tanpamu (feat. Nanasheme) [Re-imagined], S.K.B (penyanyi asal Faizul Sany, judul Sampai Ke Bulan) dan Cin-Ta. Lagu-lagu yang selebihnya merupakan karya baharu, segar dan patut anda dengar serta hayatinya. Dengan jaminan tinggi, anda pasti terkesima dengan hasil nukilan yang baharu nada ilhamnya, mengubah persepsi masyarakat pada suatu genre seperti mana yang dicoretkan dalam lagu Aku Rindu dan Baginda (feat. AG Coco).

Kembali yang turut dihasilkan atas sentuhan beberapa jurutera bunyi dari Sony Music Malaysia dan lain-lain lagi. Dirakamkan di Kamar Seni Studio, pastinya hasil irama yang pelbagai akan meragut hati para pendengar untuk merasai kesemua 15 karya dengan jiwa yang mendalam.

Senarai lagu:

 "Hasrat (AJL 38)"
 "Kenangan"
 "Belasungkawa"
 "Aku Rindu"
 "Ingin Pulang"
 "S.K.B"
 "Yang Satu"
 "Percayalah Padaku"
 "Dongak"
 "Baginda (feat. AG Coco)"
 "Cin-ta"
 "Terima Kasih"
 "Aku Jalan Dulu"
 "Hasrat (OST Imaginur)"
 "Tanpamu (feat. Nanasheme) [Re-imagined]"